આપ (અ.સ.)એ ફરમાવ્યું : “અય શૈખ! આ એ લોહી છે જેનો બદલો ખુદાવન્દે આલમ લેશે અને જે મુસીબતો ફાતેમા (સ.અ.)ની ઔલાદ ઉપર નાઝીલ થઇ છે, તે હુસૈન (અ.સ.)થી વધારે કોઇની ઉપર નાઝીલ નથી થઇ. તે હઝરત (અ.સ.) પોતાના ઘરની એવી સત્તર (૧૭) હસ્તીઓ સાથે શહીદ થયા જેમણે અલ્લાહના દીનની હિફાઝત માટે જેહાદ કર્યો અને અલ્લાહની ખુશ્નુદી માટે સબ્ર કર્યો. એટલા માટે ખુદાવન્દે આલમે સબ્ર કરવાવાળઓમાં એમને સારામાં સારી જગ્યા આપી. જ્યારે કયામત બરપા થશે ત્યારે હઝરત રસુલે ખુદા (સ.અ.વ.) મેહશરના મૌકા ઉપર એવી રીતે તશ્રીફ લાવશે કે ઇમામ હુસૈન (અ.સ.) આં હઝરત (સ.અ.વ.)ની સાથે હશે. હઝરત રસુલે ખુદા (સ.અ.વ.)એ પોતાના મુબારક હાથને ઇમામ હુસૈન (અ.સ.)ના મુબારક માથા ઉપર રાખ્યો હશે અને તેમાંથી લોહી ટપકી રહ્યું હશે. પછી આં હઝરત (સ.અ.વ.) ફરમાવશે: પરવરદિગાર! મારી ઉમ્મતને સવાલ કર કે આખરે તેમણે ક્યા કારણે મારા પુત્રને કત્લ કર્યો?